Document ID: 32008D0180

RÅDETS AFGØRELSE
af 25. februar 2008
om indgåelse af aftalen om videnskabeligt og teknologisk samarbejde mellem Det Europæiske Fællesskab og Den Arabiske Republik Egypten
(2008/180/EF)
RÅDET FOR DEN EUROPÆISKE UNION HAR -
under henvisning til traktaten om oprettelse af Det Europæiske Fællesskab, særlig artikel 170, sammenholdt med artikel 300, stk. 2, første afsnit, første punktum, og stk. 3, første afsnit,
under henvisning til forslag fra Kommissionen,
under henvisning til udtalelse fra Europa-Parlamentet (1), og
ud fra følgende betragtninger:
(1)
Kommissionen har på Fællesskabets vegne ført forhandlinger med Egypten om en aftale om videnskabeligt og teknologisk samarbejde mellem Det Europæiske Fællesskab og Den Arabiske Republik Egypten (aftalen).
(2)
Aftalen, der blev paraferet den 4. marts 2004, blev undertegnet den 21 juni 2005 med forbehold af eventuel senere indgåelse og finder midlertidig anvendelse fra datoen for undertegnelse.
(3)
Aftalen bygger på principperne om gensidig fordel, gensidig adgang til hinandens programmer og aktiviteter på de områder, aftalen omfatter, ikke-diskrimination samt effektiv beskyttelse af intellektuel ejendom og ligelig deling af intellektuelle ejendomsrettigheder. Retlige enheder med sæde i Egypten deltager i indirekte aktioner på de vilkår for retlige enheder i tredjelande, der er fastlagt i Europa-Parlamentets og Rådets afgørelse truffet i medfør af EF-traktatens artikel 167, Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (2) og anden gældende fællesskabslovgivning.
(4)
Aftalen bør indgås på en sådan måde, at den er autentisk på de nye medlemsstaters sprog. Dette finder sted gennem en brevudveksling.
(5)
Aftalen bør godkendes -
TRUFFET FØLGENDE AFGØRELSE:
Artikel 1
Aftalen om videnskabeligt og teknologisk samarbejde mellem Det Europæiske Fællesskab og Den Arabiske Republik Egypten (3) godkendes herved på Fællesskabets vegne.
Artikel 2
Rådets formand, der handler på Fællesskabets vegne, indgiver den i aftalens artikel 7 omhandlede meddelelse og bemyndiges til sammen med Den Arabiske Republik Egypten ved brevveksling at godkende, at aftaleteksten er autentisk på alle medlemsstaternes sprog efter tiltrædelserne i 2004 og 2007.
Udfærdiget i Bruxelles, den 25. februar 2008.

Labels: 7
18
15
5